Tapaleuk : Jago Bapanah
Bai Ndu sonde jawab, dia ondor aga jauh baru tarek bawa Ama Tobo dekat pohon gamal baru dia kastau
Tapaleuk : Jago Bapanah
AMA Tobo ini hari dia su stel rapi dengan pakaian olahraga mau pi lari-lari di Tamnos.
Disana ju baptua katumu deng Bai Ndu ada senam pagi deng tentara dong.
"Bai Ndu skarang su bakonco deng ana loreng dong e e, feo dong pake apa lai ni," Ama Tobo su penasaran.
Bai Ndu sonde jawab, dia ondor aga jauh baru tarek bawa Ama Tobo dekat pohon gamal baru dia kastau.
"Kemarin bet pi Penfui di Lanudal sana, beta lihat dong ada latihan bapanah, ma sonde tau kena-kena sasaran, beta pi coba satu kali langsung kena papa e," Bai Ndu cerita sonde putus.
"Andia karna beta jago panah dong ada hiki bawa beta ko latihan fisik, sapa tau beta bisa jadi atlet," Bai Ndu puku dada.
"Papa tua e inga umur, b dengar-dengar kemarin bilang atlet itu batas 25 taon sa, ko skrang paitua su 52 taon ni pelatih ju sonde pasuk kriteria memang hahaha," Ama Tobo ketawa puas.
Ikuti Berita POS-KUPANG.COM di GOOGLE NEWS